[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000004", "text": "Dewch i gwrdd a\u0302\u2019r ti\u0302m"}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000009", "text": "Mae hyrwyddo garddwriaeth yn un o amcanion elusennol allweddol y Gymdeithas ac mae cynlluniau ar fynd i sefydlu Pentref Garddwriaeth newydd yn Sioe Frenhinol Cymru 2024. Bydd y pentref yn dathlu pob agwedd ar arddwriaeth yng Nghymru \u2013 o dyfu cymunedol i dyfu masnachol, dangos yn gystadleuol ac arddangosfeydd, ochr yn ochr a\u0302 hyrwyddo buddion iechyd a buddion cymdeithasol garddio, addysg ac adeiladu cadwyn gyflenwi gref o gynnyrch Cymreig cynaliadwy."}, {"text_idx": "#000010", "text": "Dechreuodd yr Athro Wynne Jones, Cadeirydd Bwrdd CAFC, drwy groesawu pawb oedd yn bresennol a diolchodd i Cyswllt Ffermio a Lantra am eu caredigrwydd wrth lywyddu\u2019r digwyddiad lansio. Pwysleisiodd yr Athro Jones bwysigrwydd garddwriaeth yng Nghymru, a sut y gall ro\u0302l y Gymdeithas fel elusen helpu wrth ddarparu llwyfan i hyrwyddo\u2019r diwydiant yn Sioe Frenhinol Cymru, ac o bosibl yn ein digwyddiadau eraill."}, {"text_idx": "#000012", "text": "Ethos y pentref garddwriaethol newydd yw \u2018ysbrydoli, addysgu a chydweithredu.\u2019 Bydd y pentref yn lle i ysbrydoli trwy arddangos rhagoriaeth gydag arddangosion ac arddangosfeydd cystadleuol. Bydd yn lle ar gyfer addysg a dysgu trwy weithio mewn partneriaeth ag ysgolion a cholegau. A bydd yn creu cyfle i gydweithredu trwy leoedd cymdeithasol cynhwysol, mannau cyfarfod a llwyfannau arddangos."}, {"text_idx": "#000013", "text": "Yn ystod y lansiad amlinellodd Aled Rhys Jones, Prif Weithredwr CAFC, y weledigaeth newydd ar gyfer y Pentref Garddwriaethol a rhannodd syniadau dylunio posibl o sut y gall y pentref edrych."}, {"text_idx": "#000014", "text": "Mae\u2019r dyluniad wedi\u2019i seilio ar syniadau allweddol yngly\u0302n a\u0302 chynhwysedd a bioamrywiaeth, gyda llwyfan ar gyfer sgyrsiau, seminarau ac arddangosfeydd rhyngweithiol a lleoedd stondinau ar gyfer arddangoswyr. Yn ganolog i\u2019r pentref fydd mannau ar gyfer dangos cystadleuol, yn arbennig y gosod blodau a\u2019r cynnyrch llysiau y mae Sioe Frenhinol Cymru yn enwog amdanynt."}, {"text_idx": "#000015", "text": "Rydym i gyd yn dod yn fwyfwy ymwybodol o\u2019r buddion ehangach sydd gan arddwriaeth, garddio, a\u2019r awyr agored ar gyfer ein hiechyd meddwl a\u2019n lles. Mae\u2019r Gymdeithas yn awyddus i weithredu ardaloedd yn y pentref a fydd yn atgyfnerthu\u2019r neges yma, megis seddi cymunol a gardd synhwyrol i ymwelwyr fwynhau ennyd tawel oddi wrth firi a phrysurdeb y sioe."}, {"text_idx": "#000016", "text": "\u201cRydym yn gyffrous iawn yngly\u0302n a\u0302\u2019r cynlluniau hyn ac rydym am i\u2019r lle fod yn gynhwysol ac i apelio at bawb, o deuluoedd i dyfwyr masnachol.\u201d meddai Aled Rhys Jones."}, {"text_idx": "#000017", "text": "\u201cRydym yn dal yng nghyfnodau cynnar datblygu\u2019r cysyniad hwn ac rydym yn gweld hyn fel prosiect cydweithredol ble gall gwahanol bartneriaid cyflenwi, noddwyr a rhanddeiliaid ein helpu i gyflawni\u2019r weledigaeth uchelgeisiol hon. Mae arnom eisiau i\u2019r pentref garddwriaethol newydd hwn fod yn un o destunau trafod mwyaf Sioe Frenhinol Cymru 2024.\u201d"}, {"text_idx": "#000019", "text": "\u201cMae sector garddwriaeth bywiog yn uchel ar agenda Llywodraeth Cymru ar gyfer datblygu diwydiant amaethyddol cynaliadwy wrth iddo ddarparu amryw o fuddion amgylcheddol, cymdeithasol ac economaidd."}, {"text_idx": "#000021", "text": "Mae CAFC yn bwriadu agor y Pentref Garddwriaethol newydd yn Sioe Frenhinol Cymru 2024 ac mae\u2019n gwahodd rhanddeiliaid, partneriaid a chefnogwyr i gymryd rhan a rhannu syniadau ac adborth yn y misoedd i ddod."}]